**Përgjigjia Nr. 28/ 2023**

Më datë 10/01/2023, i jeni drejtuar Autoritetit të Aviacionit Civil me Kërkesë për informacion, citoj:

*Pyetje 1.* *Duke marrë shkak nga njoftimi i fundit të Eurocontrol për rritje të interesave për pagesat e vonuara, përgjatë vitit 2022, sa pagesa të vonuara janë kryer dhe sa interesa janë paguar?*

**AAC Përgjigje:**

Eurocontrol në rastin e tarifave për shërbimet e lundrimit ajror vepron në emër/ për llogari të Shteteve Anëtare Europiane (Shqipëria është shtet anëtar prej vitit 2002), për faturimin, mbledhjen dhe disbursimin e tarifave që vet këto shtete i caktojnë. Duke vepruar si agjent i sigurtë tatimor Eurocontrol publikon rregullisht çdo vit tarifat e rrugës (*en-route*) dhe tarifën e terminalit (*terminal charges*). Ulja e tarifave është "lajm i mire" pasi tregon se dy aeroportet tona ndërkombëtare (Aeroporti i Tiranës dhe Aeroporti i Kukësit) janë bërë çdo vit më atraktive dhe se fluturimet janë shtuar. Ky është dhe interesi i operatorëve ajror që tarifat të vijnë duke u ulur, pasi rrejdhimisht do paguajnë më pak për shërbimet që marrin/ ofrohen nga ALBCONTROL.

Ju pyesni për vonesa në pagesa përgjatë vitit 2022?

Në fakt ky është problemi i operatorëve ajror/ transportuesve/ shoqërive ajrore që nëse paguajnë me vonesë do ngarkohen me kamatë vonesa. Pra nuk është problem as i Albcontrol-it, as i Autoritetit të Aviacionit Civil e as i Shqipërisë. Ne mund të konfirmojmë që kompanitë Shqiptare dhe kompanitë e huaja që operojnë në Shqipëri nuk janë në listën e kompanive ajrore debitore. Duam t’u bëjmë me dije se i njëjti mekanizëm përdoret edhe për kompanitë ajrore që përdorin hapësirën tonë ajrore dhe marrin shërbimet e navigimit ajror të ALBCONTROL SHA, por nuk ulen në asnjë nga aeroportet e Republikës së Shqipërisë dhe për rrjedhoj nuk ndikojnë në çmimin e biletave. Së fundi, shkalla e mbledhjes së tarifave navigacionale nga Eurocontrol është mbi 99.95%

*Pyetje 2. Dhe së dyti cili është shkaku i mospagimit në kohë?*

**AAC Përgjigje):**

Nëse operatori ajror vonohet, dmth. nuk paguan në kohë (30 ditë) tarifat, sigurisht që ai do ngarkohet me kamatë vonesa. Shkaqe mund të gjenden sa të duash, por kjo nuk e "lehtëson/ përjashton" operatorin nga kamatë vonesat. Eshtë marrëdhenie kontraktuale, detyrimesh civile, ku njëra palë ofron shërbimin dhe tjetra paguan për ta marrë atë. Nëse vonon, sigurisht që në bazë të kontratës paguan dhe kamatë vonesa.

Autoriteti i Aviacionit Civil